ข้อบังคับมหาวิทยาลัยมหิดลข้อบังคับมหาวิทยาลัยมหิดลว่าด้วยเครื่องแต่งกายนักศึกษามหาวิทยาลัยมหิดลพ.ศ. ๒๕๕๓[๑] ข้อบังคับนี้มีเพื่อกำหนดรูปแบบเครื่องแต่งกายของนักศึกษามหาวิทยาลัยมหิดลให้สอดคล้องกับพระราชบัญญัติมหาวิทยาลัยมหิดลพ.ศ. ๒๕๕๐อาศัยอำนาจตามมาตรา๒๔ (๒) และมาตรา ๖๗ แห่งพระราชบัญญัติมหาวิทยาลัยมหิดล พ.ศ. ๒๕๕๐สภามหาวิทยาลัยมหิดลในการประชุมครั้งที่ ๔๔๐ วันที่ ๒๑ กรกฎาคม พ.ศ. ๒๕๕๓จึงออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยมหิดลว่าด้วยเครื่องแต่งกายนักศึกษามหาวิทยาลัยมหิดล พ.ศ. ๒๕๕๓ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกข้อบังคับมหาวิทยาลัยมหิดลว่าด้วยเครื่องแบบนักศึกษามหาวิทยาลัยมหิดล พ.ศ. ๒๕๔๗บรรดาข้อบังคับคำสั่ง ประกาศ หรือมติอื่นใดในส่วนที่ได้กำหนดไว้แล้วในข้อบังคับนี้หรือที่ขัดหรือแย้งกับข้อบังคับนี้ ให้ใช้ข้อบังคับนี้แทนข้อ๔ ในข้อบังคับนี้ส่วนงาน หมายความว่า คณะ และ วิทยาลัยที่มีการเรียนการสอนตามหลักสูตรที่มหาวิทยาลัยกำหนดหัวหน้าส่วนงาน หมายความว่าคณบดีของส่วนงานที่มีการเรียนการสอนตามหลักสูตรที่มหาวิทยาลัยกำหนดนักศึกษา หมายความว่านักศึกษาในระดับปริญญาตรีหรือที่ต่ำกว่าปริญญาตรีของมหาวิทยาลัยมหิดลเครื่องแต่งกาย หมายความว่าเครื่องแต่งกายของนักศึกษาประกอบด้วยเสื้อ กางเกงหรือกระโปรง รองเท้า ถุงเท้าและเครื่องหมายของมหาวิทยาลัยซึ่งประกอบด้วย เข็มตรามหาวิทยาลัย เข็มขัดตรามหาวิทยาลัยและโบว์ไทหรือเนกไทมีรูปประทับตรามหาวิทยาลัยข้อ๕ เครื่องแต่งกายนักศึกษาให้ใช้แต่งได้เฉพาะผู้ที่มีฐานะเป็นนักศึกษามหาวิทยาลัยมหิดลเท่านั้นข้อ๖ เครื่องแต่งกายมี ๒ ประเภท ดังนี้(๑)เครื่องแต่งกายพิธีการ(๒)เครื่องแต่งกายปกตินักศึกษาต้องแต่งกายด้วยเครื่องแต่งกายตามข้อบังคับนี้ข้อ๗ให้อธิการบดีเป็นผู้รักษาการตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจสั่งการให้ปฏิบัติตามที่เห็นสมควร และถือเป็นที่สุดหมวด ๑เครื่องแต่งกายพิธีการ ข้อ๘ เครื่องแต่งกายพิธีการ หมายถึงเครื่องแต่งกายที่นักศึกษาใช้ในโอกาสที่มีงานพิธีของมหาวิทยาลัย เช่นงานปฐมนิเทศนักศึกษาใหม่ งานไหว้ครู งานพิธีพระราชทานปริญญาบัตรหรืองานรัฐพิธีหรือตามที่มหาวิทยาลัยกำหนดข้อ๙เครื่องแต่งกายพิธีการของนักศึกษาชาย ประกอบด้วย(๑)เสื้อเชิ้ตสีขาว แขนยาว ไม่มีลวดลายความยาวของตัวเสื้อให้เลยสะโพกเพื่อให้กางเกงทับได้โดยเรียบร้อย(๒)เนกไท สีกรมท่า มีรูปประทับตรามหาวิทยาลัย(๓)กางเกงขายาวแบบสากล สีน้ำเงินเข้มหรือสีกรมท่า ไม่ใส่กางเกงเอวต่ำ(๔)เข็มขัดหนัง หรือหนังกลับสีดำ มีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าดุนเป็นรูปตรามหาวิทยาลัยสีทอง(๕)ถุงเท้าสีดำ ไม่มีลวดลาย(๖)รองเท้าหนังหุ้มส้นสีดำ แบบเรียบ ไม่มีลวดลายข้อ๑๐เครื่องแต่งกายพิธีการของนักศึกษาหญิง ประกอบด้วย(๑)เสื้อเชิ้ตสีขาว มีลักษณะดังนี้(๑.๑)ไม่มีลวดลาย มีความหนาพอสมควร(๑.๒)ความยาวของตัวเสื้อให้เลยสะโพก เพื่อให้กระโปรงทับได้โดยเรียบร้อย(๑.๓)ตัวเสื้อผ่าด้านหน้าโดยตลอด มีสาบ ติดกระดุมพลาสติกสีขาว ไม่รัดรูป(๑.๔)แขนเสื้อสั้นเหนือศอก(๒)เข็มตรามหาวิทยาลัย ใช้ติดอกเสื้อเบื้องขวา(๓)โบว์ไทของมหาวิทยาลัย มีรูปประทับตรามหาวิทยาลัย(๔)กระโปรงสีน้ำเงินเข้มหรือสีกรมท่า แบบเรียบ ทรงตรง ความยาวคลุมเข่าผ่าด้านหลังพับซ้อนกัน(๕)เข็มขัดหนัง หรือหนังกลับสีดำ หรือสีน้ำตาล มีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้า ดุนเป็นรูปตรามหาวิทยาลัยสีทอง(๖)รองเท้าหนังหุ้มส้นสีดำ แบบเรียบ ไม่มีลวดลายหมวด ๒เครื่องแต่งกายปกติ ข้อ๑๑ เครื่องแต่งกายปกติ หมายถึงเครื่องแต่งกายที่นักศึกษาใช้ในเวลาเรียน หรือเวลาสอบหรือเวลาติดต่อกับส่วนงานของมหาวิทยาลัยในเวลาทำการข้อ๑๒ เครื่องแต่งกายปกติของนักศึกษาชายประกอบด้วย(๑)เสื้อเชิ้ตสีขาวไม่มีลวดลาย แขนสั้นหรือแขนยาวความยาวของตัวเสื้อให้เลยสะโพกเพื่อให้กางเกงทับได้โดยเรียบร้อย(๒)กางเกงขายาวแบบสากล สีน้ำเงินเข้ม สีกรมท่า สีดำ ไม่ใส่กางเกงเอวต่ำ(๓)เข็มขัดหนัง หรือหนังกลับสีดำ หรือสีน้ำตาล มีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าดุนเป็นรูปตรามหาวิทยาลัยสีทอง(๔)ถุงเท้าสีดำ สีเทา สีน้ำตาล หรือสีน้ำเงิน(๕)รองเท้าหุ้มส้นสีดำหรือสีสุภาพข้อ๑๓เครื่องแต่งกายปกติของนักศึกษาหญิง ประกอบด้วย(๑)เสื้อเชิ้ตสีขาวมีลักษณะดังนี้(๑.๑)ไม่มีลวดลาย มีความหนาพอควร(๑.๒)ความยาวของตัวเสื้อให้เลยสะโพก เพื่อให้กระโปรงทับได้โดยเรียบร้อย(๑.๓)ตัวเสื้อผ่าด้านหน้าโดยตลอด ติดกระดุมพลาสติกสีขาว ไม่รัดรูป(๑.๔)แขนเสื้อสั้นเหนือศอก(๒)เข็มตรามหาวิทยาลัย ใช้ติดอกเสื้อเบื้องขวา(๓)กระโปรงสีน้ำเงินเข้ม สีกรมท่า สีดำแบบเรียบ ความยาวเหมาะสมและสุภาพ(๔)เข็มขัดหนัง หรือหนังกลับสีดำ หรือสีน้ำตาลมีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าดุนเป็นรูปตรามหาวิทยาลัยสีทอง(๕)รองเท้าหุ้มส้นหรือรัดส้นแบบสุภาพ สีดำ สีน้ำตาล สีน้ำเงิน สีเทา หรือสีขาวข้อ๑๔ ให้แต่ละส่วนงานมีสิทธิกำหนดรูปแบบของเครื่องแต่งกายปกติได้ตามความเหมาะสม ทั้งนี้ ให้ออกเป็นประกาศของส่วนงานประกาศ ณ วันที่ ๑๑สิงหาคม พ.ศ. ๒๕๕๓ศาสตราจารย์วิจารณ์ พานิชนายกสภามหาวิทยาลัยมหิดลวิภา/ผู้จัดทำ๑๕ มีนาคม ๒๕๕๔วิชชุดา/ผู้ตรวจ๒๐ มิถุนายน ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๐ ง/หน้า ๒๙/๒๘ ธันวาคม ๒๕๕๓